
"Este destul de straniu să vezi cum 
“crima nua dispărut în Occident, 
chiar dacă aici par a fi fost atinse 

“cele mai bune condiţii de viaţă socială. 


Ba chiar crima este mai prezentă 
decât în societatea sovietică 
mizerabilă şi fără lege..." 


Aleksandr Soljenitin 
7978 - 2008 


Cară-te de aici, Soljeniţin! 


Doua au fost marile discursuri cu care Aleksandr Soljenitin a 
scandalizat America si Europa Occidentala, devenind de atunci incolo, 
pentru cei mai multi, un indezirabil. 


Unul a fost rostit in Franta, la Vendee, pe o ploaie infernala, in fata catorva 
mii de oameni, in toamna lui 1993, cu prilejul comemorării a 200 de ani de 
la primul mare genocid din istoria moderna a lumii, pe care Soljenitin l-a 
denuntat fara menajamente, aratand tuturor abominabila crima a Revolutiei 
Franceze, ce masacrase cel putin 117.000 de crestini (cf. Le livre noir de la 
Revolution Frangais, Cerf, 2008). 


Celalalt discurs, rostit la 8 iunie 1978, cu prilejul sedintei solemne de sfirsit 
de an la Universitatea Harvard, a declansat un potop de invective si 
rastalmaciri. Cu toate ca refuzase o data invitatia, in 1975, la fel cum facuse in 
ultima vreme cu alte cateva sute de invitatii asemanatoare, de data aceasta 
marele disident rus accepta. Trecusera doi ani de cand nu mai luase cuvantul 
in public, iar temperamentul sau il indemna s-o faca iarasi. Aflat de 4 ani in 


Occident, sfartecase fara preget, prin scris si viu grai, comunismul, dar in 
acelasi timp aflase, in noua lume in care isi traia acum exilul, lucruri 
primejdioase si nelinistitoare, pe care simtea ca nu le mai poate trece sub 
tacere. Asa ca s-a gandit ca discursul de la Harvard sa fie dedicat slabiciunilor 
Occidentului. L-a pregatit cu grija, inca de la inceputul primaverii. 


Pe masura ce ii traducea discursul in limba engleza si-l dactilografia, LI. A. 
Ilovaiskaia, o colaboratoare a sa si buna cunoscatoare a lumii occidentale, ii 
repeta sotiei scriitorului rus doar unul si acelasi lucru: Asta chiar ca n-o sa 
i-o mai ierte nimeni!'. Cei 25.000 de oameni care l-au ascultat la 
Universitatea Harvard vreme de un ceas, ramanand neinduplecati in ploaia de 
vara, se asteptau, desigur, ca de obicei, la un discurs anticomunist. Numai ca 
autorul Arhipelagului Gulag (Gulag fiind prescurtarea lui Glavnoe Upravlenie 
Lagherei - “Directia Principala a Lagarelor”) le-a vorbit despre cu totul 
altceva: despre neglijarea reperelor morale autentice din politica si societatea 
occidentala, despre derapajul notiunii de libertate catre libertinaj si 
dezlantuirea patimilor, despre estomparea constiintei raspunderii omului in 
fata lui Dumnezeu si a societatii, despre “Drepturile omului' ridicate pe un 
piedestal atit de inalt incit distrug drepturile societatii si chiar societatea 
insasi, despre lasitatea politicienilor si a intelectualilor, despre presa care isi 
inchipuie ca totul ii este permis, despre dictatura modei politice si a ideilor la 
moda in detrimentul adevaratei libertati de opinie, fapt ce conduce la o 
surprinzatoare uniformitate de opinii! 


“Aici i-am enervat eu cel mai tare' - avea sa recunoasca ironic Soljenitin, 
care a aratat auditoriului cum aceeasi concept despre lume izvorata din 
rationalismul umanist domneste si in Apusul capitalist ca si in Rasaritul 
comunist. lar in fata fortelor Raului care si-au pornit atacul final omenirea nu 
mai are alta sansa decat sa redescopere valorile morale, ridicandu-se la o 
noua treapta de gandire, la o noua etapa antropologica. “Nimeni, pe acest 
Pamint, nu mai are alta solutie decit sa se ridice spre inaltimi”, asa isi incheia 
Aleksandr Soljenitin faimosul sau discurs de la Harvard. 


Apoi, vreme de doua luni, s-a dezlantuit o adevarata urgie. Comentatori 
politici, jurnalisti, politicieni, intelectuali s-au napustit asupra disidentului rus. 
Pana si sotia presedintelui Jimmy Carter a intervenit in mod special la Clubul 
National de Presa, pentru a spune ca nu exista in America nici o decadenta 
spirituala, ci dimpotriva, o inflorire in toate directiile. Toti, care mai de care, 
bateau cu frenezie campii spunand: A adus un deserviciu pacii prin apelul sau 
la razboiul sfint', sau: 'A aratat ca nu e nici crestin, nici intelectual, ci doar un 
cinic provocator de razboaie, animat de dorinta de razbunare”, sau: 
Americanii sunt de vina ca primesc si incurajeaza atitia imigranti din Europa 
de Est, purtatori ai unui spirit razbunator', sau: “Partizan al razboiului rece / 
Fanatic Mistic ortodox / Doctrinar feroce / Romantic al politicii / Radicalism 
conservator / Discurs reactionar / Nu vede rostul libertatii, iar rostul 

democratiei i se pare foarte relativ / O voce care iese din trecut / Un slavofil 
din secolul al XIX-lea / Nu i-am publicat oare cartile? De ce nu ne este 
recunoscator?!' - si tot asa mai departe. 


In sfarsit, erau si o sumedenie de recomandari practice, dintre care una 
revenea cu obstinatie: “Daca nu-ti place pe-aici, cara-te!'. Dupa ce lucrurile 
s-au mai calmat si au inceput sa apara comentarii mai echilibrate, marele 
scriitor rus avea sa marturiseasca, nu fara oarecare amaraciune: “Pina la 
discursul de la Harvard, imi inchipuisem cu naivitate ca traiesc intr-o tara 
unde poti spune ce vrei, fara a flata societatea inconjuratoare. Dar, in 
realitate, si democratia asteapta sa fie flatata. Cita vreme indemnasem lumea 
in U.R.S.S., totul era in regula - dar in SUA? Cara-te de aici, Soljenitin!'. 


Oare de cate ori viata sau semenii i-au spus , cu voce tare, ori numai in 
gand, celui care a fost dizidentul veacului trecut: '“Cara-te de aici, 
Soljenitin!'? A luptat pe front, cu arma in mana, impotriva nazismului, ca 
apoi sa il critice pe Stalin si comportamentul soldatilor rusi dupa capitularea 
germana. In 1945, cand avea 27 de ani, a fost arestat in Prusia Orientala in 
urma interceptarii unei astfel de corespondente. “Cara-te de aici, Soljenitin!'. 
Anchetat la Lubianka si Butirki, capata 8 ani de lagar de munca. Din nou, 
“Cara-te de aici, Soljenitin!'. Intr-unul dintre lagarele de reeducare de la 
Karaganda i se descopera o tumoare maligna. De asta-data viata insasi 
pare sa-i fi strigat: '“Cara-te de aici, Soljenitin!'. Si totusi scapa ca prin minune. 
Eliberat in 1953, cu doar cateva saptamani inainte ca Stalin sa moara, e 
exilat pe viata in Asia Centrala. Din nou, 'Cara-te de aici, Soljenitin!'. 


Incepe sa scrie. Dar dupa ce povestirea O zi din viata lui Ivan Denisovici, o 
prima marturie din lagarele de concentrare, vede lumina tiparului la 
interventia lui Hrusciov (interesat doar sa-si rezolvele problemele interne de 
putere, descotorosindu-se de stalinism si de oamenii lui), incep sa i se confiste 
manuscrisele. Breasla scriitorilor e revoltata de felul sau de a scrie. 
Printr-o scrisoare adresata Uniunii Scriitorilor, Mihail Alexandrovici Solohov, 
autorul romanului Pe Donul linistit si laureat al Premiului Nobel pentru 
Literatura (1965), cerea ca Soljenitin “sa nu mai fie lasat sa se mai apropie de 
vreo unealta de scris” In cele din urma, e dat afara din Uniunea Scriitorilor. 
Asadar, din nou, '“Cara-te de aici, Soljenitin!'. Apoi este expulzat din 
Uniunea Sovietica si i se retrage cetatenia. “Cara-te de aici, Soljenitin!' 
Abia tarziu, Gorbaciov (pe care nu l-a simpatizat) ii va reda cetatenia in vara 
lui 1990, dar se va intoarce abia 4 ani mai tarziu. Refuza o decoratie de la 
Eltin (pe care l-a dispretuit) si se apropie in niste limite de Putin, caruia i-a 
apreciat mai ales efortul de restaurare a demnitatii poporului rus, umilit nu 
numai de comunism, ci si de prabusirea lui. Limitele si le explicase, intr-un fel, 
inca din 1973, in “Scrisoarea catre conducatorii URSS: 'Nu trebuie sa tindem 
spre supradimensionarea statului, ci catre o clarificare spirituala a duhului 
care a mai ramas in el. 


La urma urmei, cine a fost Aleksandr Soljenitin? Si de ce a suparat el pe 
toata lumea, ramanand vesnicul disident? A fost un nationalist, asa cum s-au 
precipitat multi sa-l eticheteze? Un dusman al liberalismului? Un nostalgic 
slavofil? Cred ca Soljenitin a fost mai mult decat toate astea. A fost un mare 
scriitor rus 'cu frica lui Dumnezeu', un crestin care si-a asumat pina la 
capat, conditia si spiritul Evangheliei. Pentru societatea romaneasca de 
astazi, discursul sau rostit cu 30 de ani in urma la Universitatea Harvard este 
cu atat mai zguduitor cu cat nu reprezinta catusi de putin o intoarcere in 
trecut, ci o oglinda necrutatoare, care ne arata chipul schimonosit al 
prezentului. Ne sunt la fel de familiare si observatiile lui Soljenitin ca si urgia 
ce a urmat. Pentru noi, toate se intampla acum. De aceea nu-mi fac nici un fel 
de iluzii. Asa cum adevarul ramane acelasi, aceleasi vor fi si reactiile. Dar 
ceea ce va ramane peste vremi este ecoul cuvintelor uneia dintre cele mai tari 
constiinte ale lumii noastre, care, constienta de fragilitatea naturii umane, se 
ruga la vremea scrisului astfel: 


“Multe lucruri, chiar apropiate, imi scapa: mana Celui Preainalt ma va corecta 
inca in multe lucruri. Dar aceasta nu ma mahneste. Aceasta ma si bucura, 
aceasta ma si intareste in credinta ca nu concep si nu conduc eu totul, ca eu 
nu sunt decat o sabie bine ascutita atarnand deasupra fortei impure, o sabie 
vrajita, capabila s-o taie in bucati si s-o imprastie in cele patru vanturi. Ajuta- 
ma, Doamne, sa nu ma frang lovind! Sa nu alunec din mana Ta!' (Vitelul 
si Stejarul, 1973). 


Soljenitin a reprezentat, intr-un fel, paradigma paradoxului existentei 
crestine. O existenta petrecuta pe pragul dintre 'deja' si 'nu inca'. 
Pentru crestini Hristos a venit, e deja aici, dar Imparatia lui Dumnezeu, inca nu. 
Pe fasia ingusta a acestui prag, crestinul isi cultiva atent, cu precadere, 
discernamantul (dreapta socotinta sau darul deosebirii), ramanand 
vesnicul disident al unei lumi careia adevarata Imparatie n-are cum sa-i 
apartina, dar pe care el, crestinul, e dator sa o parcurga iubind-o si mustrand- 
o neobosit, cu nadejdea celui care stie ca prin ceea ce face in aceasta 


lume poate dobandi armonia pasnica a vesniciei. 


La varsta de 89 de ani, in noaptea de 3 spre 4 august a anului 2008, 
Aleksandr Soljenitin “s-a carat in sfarsit 'de aici', din lumea aceasta. 
Trupul sau, ocrotit in randuiala de slujitori ai Bisericii, s-a lasat coborat in 
pamantul unei manastiri din tara pe care a iubit-o, dar sufletul lui, cu si 
guranta, s-a urcat pe inaltimi! Un crestin, unul dintre cei multi din lumea 
asta mare, care a stiut ca e de datoria lui sa se lupte pe fata cu Raul, 
domolindu-l, fie si numai “pana la o vreme”, in nadejdea ca va putea 
respira candva aerul tare si rarefiat din altitudinea Imparatiei. 


https://www.youtube.com/watch?v= WuVG8SnxxCM - 1978-06-08 - Harvard Address 


Sincer, sunt foarte fericit ca ma aflu aici, in mijlocul vostru, cu prilejul celei 
de-a 327-a aniversari de la infiintarea acestei atat de vechi si de ilustre 
universitati. Deviza Harvard-ului este VERIIAS. Adevarul insa e foarte 
Tar placut auzului; el este mai intotdeauna amar. Discursul meu de 
astazi contine o parte de adevar. Vi-l aduc fiindu-va prieten, nu 
adversar. Acum 3 ani am fost adus in S.U.A. sa spun lucruri care au fost 
respinse, care au parut inacceptabile. Azi sunt numerosi cei care le consimt. 


Căderea “elitelor' 


Pentru un observator din exterior, declinul curajului este, poate, 
caracteristica cea mai puternica a Apusului. Lumea occidentala si-a 
pierdut curajul civic, atat in ansamblu, cat mai cu seama in fiecare tara, in 
fiecare guvern si, desigur, in Organizatia Natiunilor Unite. Acest declin al 
curajului este sensibil mai cu seama in patura conducatoare si predominant in 
patura intelectuala, de unde senzatia ca intreaga societate este lipsita de 
curaj. Politicienii si intelectualii in mod deosebit manifesta aceasta slabiciune, 
aceasta sovaiala, in actiunile lor, in discursuri si mai ales in consideratiile 
teoretice pe care le ofera cu solicitudine, tocmai pentru a demonstra ca acest 
fel al lor de a actiona, care fundamenteaza politica unui stat pe lasitate si 
servilism, este unul pragmatic, rational, legitim, situandu-se chiar la o anume 
altitudine intelectuala si chiar morala. Acest declin al curajului, care, pe ici 
pe colo, merge pana la pierderea oricarei urme de barbatie, este subliniat cu o 
ironie aparte de cazurile politicienilor si/sau intelectualilor cuprinsi de un 
acces subit de vitejie si de intransingenta, in fata guvernelor slabe, a tarilor 
slabe pe care nu le sustine nimeni sau ale miscarilor condamnate de toti si 
incapabile de orice riposta. In schimb, limbile li se usuca si mainile le 
intepenesc atunci cand se afla in fata guvernelor puternice, a fortelor 
amenintatoare, in fata agresorilor si a Internationalei terorii. Mai este cazul 
sa amintim ca declinul curajului a fost intotdeauna socotit ca semnul 
premergator al sfarsitului? 


Atunci cand s-au format statele occidentale moderne, a fost stipulat ca 
principiu faptul ca guvernele se afla in slujba omului, a carui viata este 
orientata spre libertate si cautarea fericirii (lucruri evidentiate de catre 
americani in Declaratia de Independenta). Astazi, in sfarsit, dupa atatea 
decenii de progres social si tehnic, s-a ajuns la indeplinirea acestei aspiratii: 
un Stat care sa asigure bunastarea generala. Fiecare cetatean si-a vazut 
libertatea atat de mult dorita, calitatea si cantitatea bunurilor materiale ce-i 
stau la dispozitie, pe care oricand poate sa si le procure, cel putin teoretic, o 
fericire completa, dar o fericire in sensul unei saraciri, daca avem in vedere 
felul in care s-au scurs aceste decenii. 


O societate în depresie 


In tot acest timp a fost neglijat un detaliu psihologic: dorinta de a poseda 
mereu mai mult si de a avea o viata si mai buna, iar lupta permanenta 
pentru acestea a intiparit pe numerosi obraji din Apus, trasaturile adanci ale 
anxietatii si chiar ale depresiei, cu toate ca e obisnuit fireste, sa ascunda cu 
grija astfel de sentimente. Aceasta competitie intensa si activa sfarseste prin a 
acapara gandirea umana, nedeschizand deloc lumii calea spre libertatea unei 
cresteri spirituale. 


Independenta individuala in fata mai multor forme de presiune a fost 
garantata de stat, majoritatea oamenilor a beneficiat de bunastare la un nivel 
pe care parintii si bunicii lor nu si l-au putut imagina; a devenit posibila 
cresterea tinerilor in conformitate cu aceste idealuri, de a-i pregati si chema 
la dezvoltarea fizica, la fericire, la divertisment, la posesia de bunuri materiale 
si bani, la recreere, la o libertate practic nelimitata in alegerea placerilor. 
Pentru ce sa renunte la toate astea? In numele a ce sa-si riste pretioasa 
existenta pentru apararea binelui comun, mai cu seama cand, in mod suspect, 
securitatea nationala ar trebui aparata undeva, intr-o tara indepartata? 


Biologia insasi ne invata ca un nivel exagerat de confort nu este bun 
pentru organism. Astazi confortul vietii din societatea occidentala 
incepe sa-si dea de-o parte masca vatamatoare. Societatea occidentala si- 
a ales tipul de organizare cel mai potrivit scopurilor ei, o organizare pe care 
as numi-o legalista. Limitele drepturilor omului si ale binelui sunt fixate in 
cadrul unui sistem de legi; aceste limite insa sunt foarte relative. Occidentalii 
au dobandit o impresionanta usurinta in a utiliza, interpreta si manipula legea, 
in acelasi timp in care legile tind sa devina mult prea complicat de inteles 
pentru o persoana de nivel mediu, fara sprijinul unui specialist. Orice conflict 
este rezolvat prin recurgerea la litera legii, cea care trebuie sa-si spuna 
ultimul cuvant. Daca cineva se situeaza pe un punct de vedere legal, nimic nu 
i se poate opune; nimeni nu-i poate atrage atentia ca s-ar putea afla totusi intr- 
o situatie ilegitima. De neconceput sa-i vorbesti despre jena, retinere sau 
renuntarea la aceste drepturi; cat despre a-i cere vreo jertfa sau un gest 
dezinteresat, asta ar parea cu totul absurd. Nu vom auzi niciodata vorbindu-se 
despre o abtinere, o renuntare de buna voie. Fiecare lupta pentru a-si extinde 
propriile drepturi pana la limita extrema a cadrului legal. 


'“Mediocritate spirituală” 


Toata viata mea am trait sub un regim comunist si pot sa va spun ca o 
societate fara o raportare legala obiectiva este ceva absolut ingrozitor. Insa o 
societate bazata doar pe litera legii, fara sa mearga putin mai departe, 
esueaza lipsindu-se de folosirea in propriul ei beneficiu a unui spectru 


mult mai larg de posibilitati umane. Litera legii este prea rece si prea 
formala pentru a avea o influenta benefica asupra societatii. Cand 
intreaga viata, in ansamblul ei, este intesata de relatii in spiritul legii, se 
degaja o atmosfera de mediocritate spirituala care paralizeaza si cele mai 
nobile elanuri ale omului. Si va fi pur si simplu imposibil sa facem fata 
provocarilor secolului nostru, inarmat amenintator, doar cu armele unor 
structuri sociale legaliste. Astazi societatea occidentala ne arata ca 
imparateste peste o inegalitate intre libertatea de a indeplini binele si 
libertatea de a savarsi raul. Un barbat de Stat care vrea sa faca un lucru 
efectiv constructiv pentru tara sa trebuie sa actioneze cu o sumedenie de 
precautii, chiar cu timiditate, am putea spune. Inca de la inceput se izbeste 
frontal de mii de critici pripite si iresponsabile. Se afla expus constant 
directivelor Parlamentului European si presei. Trebuie sa-si justifice pas cu 
pas deciziile, cat de bine sunt intemeiate si lipsite de cea mai mica greseala. 
lar un om exceptional, de mare valoare, care are in cap proiecte neobisnuite si 
neasteptate, nu are nici o sansa sa se impuna. Inca de la inceput i se vor 
intinde mii de capcane. Rezultatul e ca mediocritatea triumfa sub masca 
restrictiilor democratice. E usor sa subminezi de oriunde puterea administrativa 
si, de fapt, ea chiar s-a diminuat considerabil in toate tarile occidentale. 
Apararea drepturi lor individuale a capatat asemenea proportii, incat 
societatea ca atare se afla acum complet lipsita de aparare impotriva oricarei 
initiative. In Apus este timpul de a apara nu atat drepturile omului, cat 
mai cu seama indatoririle sale. 


Pe de alta parte, s-a acordat un spatiu nelimitat unei libertati distructive 
si iresponsabile. Se adevereste ca societatea nu are decat infime mijloace de 
aparare in fata prapastiei decadentei umane, bunaoara in ceea ce priveste 
proasta folosire a libertatii in materie de violenta morala asupra copiilor, prin 
filme care abunda in pornografie, crime si groaza. Se considera ca toate 
acestea fac parte din ceea ce numim libertate si ca poate fi contrabalansata, 
teoretic, prin dreptul pe care acesti copii il au sa nu se uite sau sa respinga 
asemenea spectacole. Organizarea legalista a vietii si-a dovedit astfel propria 
sa incapacitate de a se apara impotriva eroziunii raului. 


Evolutia a fost treptata, insa pare sa fi avut ca punct de plecare binevoitoarea 
conceptie umanista conform careia omul, stapan al lumii, nu poarta in sine 
nici un fel de samanta a raului, si tot ceea ce existenta noastra ne ofera in 
materie de viciu este pur si simplu rodul sistemelor sociale gresite, ce trebuie 
amendate si corectate. Totusi, este destul de straniu sa vezi cum crima nu 
a disparut in Occident, chiar daca aici par a fi fost atinse cele mai bune 
conditii de viata sociala. Ba chiar crima este mai prezenta decat in 
societatea sovietica mizerabila si fara lege. 


Media confecţionează un “spirit al vremii' 


Desigur, presa se bucura si ea de cea mai mare libertate. Dar ce folos? 
Ce responsabilitate se exercita asupra jurnalistului sau jurnalului, la intalnirea 
cu cititorii sai, ori cu istoria? In cazul in care acestia au fost inselati prin 
divulgarea unor informatii sau concluzii false, ori chiar au contribuit la erori 
ce s-au comis la cel mai inalt nivel de Stat, exista un singur caz de jurnal sau 
jurnalist care sa-si fi exprimat public regretul? Nu, bineinteles ca nu, asta ar 
afecta vanzarile. Din asemenea erori, care pot provoca tot ce e mai rau pentru 
o natie, jurnalistul “se scoate', scapa intotdeauna. Avand in vedere ca este 
nevoie de o imediata si credibila informare, el se vede nevoit sa recurga la 
zvonuri, conjuncturi, ipoteze, pentru a umple golurile, si nimic din toate astea 
nu e dat la o parte; insa minciunile astea se instaleaza in memoria cititorului. 
Cate judecati pripite, fara discernamant, superficiale si inselC4toare sunt 
astfel emise zilnic, revarsand tulburare asupra cititorului si lasandu-l prada 
ei? Presa poate juca rolul de opinie publica sau de a amagi. Asa se face ca 
vedem teroristi zugraviti cu trasaturile unor eroi, secrete de Stat ce ating 
securitatea nationala divulgate in piata publica, sau amestecul fara pic de 
rusine in viata intima a persoanelor cunoscute, in virtutea sloganului “Toata 
lumea are dreptul sa stie tot'. Numai ca este un slogan ipocrit, al unei 
societati ipocrite. De o mult mai mare valoare este confiscarea acestui drept, 
dreptul oamenilor de a nu sti, de a nu vedea sufletul lor dumnezeiesc sufocat 
de barfe, prostii si vorbe in vant. O persoana care duce o viata plina de truda 
si sens nu are deloc nevoie de acest suvoi apasator si neintrerupt de 
informatii. [...] 


Alt lucru care nu va scapa observatorului sosit din Estul totalitar, cu presa sa 
riguros univoca: descoperirea unui curent general de idei privilegiate in sanul 
presei occidentale in ansamblu, un fel de spirit al vremii, dupa criterii de 
judecata recunoscute de toti, de interese comune, suma acestora dand 
sentimentul nu al unei competitii, ci al unei uniformitati. Exista poate o 
libertate nelimitata a presei, dar cu certitudine nu si una pentru cititor. Ziarele 
nu fac decat sa transmita cu putere si emfaza toate aceste opinii care nu 
contrazic curentul de opinie dominant. Fara sa aiba nevoie de cenzura, 
curentele de gandire, de idei la moda sunt separate cu grija de cele care nu le 
canta in struna, iar acestea din urma, fara a fi propriu-zis interzise, nu au 
decat putine sanse sa patrunda printre celelalte reviste literare si periodice, 
ori chiar sa fie transmise in invatamantul superior. Studentii vostri sunt liberi 
in sensul legal al termenului, dar sunt prizonierii idolilor purtati goi de 
entuziasmul modei. Fara sa fie vorba, ca in Est, de o violenta fatisa, aceasta 
selectie operata de moda, aceasta nevoie de a te conforma modelelor 
standardizate, impiedica pe ganditorii cei mai originali sa-si aduca contributia 
lor la viata publica si provoaca aparitia unui primejdios spirit gregar, care se 
opune unei cresteri in adevaratul sens al cuvantului. In S.U.A. mi s-a intamplat 


sa primesc scrisori din partea unor persoane de o eminenta inteligenta poate 
un profesor de la un mic colegiu uitat, care ar fi putut contribui mult la 
renasterea si mantuirea tarii sale, dar tara nu avea cum sa-l auda, pentru ca 
mediei nici nu-i trecea prin cap sa-i dea cuvantul. lata ce da nastere unor 
puternice prejudecati de masa, unei orbiri care, in epoca noastra, este in mod 
special primejdioasa. [...] 


Eroarea materialistă a gândirii moderne 


Toata lumea accepta ca Vestul este cel care arata lumii calea catre reusita 
dezvoltarii economice, chiar daca in acesti ultimi ani a putut fi serios 
zdruncinat de o inflatie haotica. Cu toate astea, o multime de oameni din Vest 
nu sunt satisfacuti de societatea in care traiesc. O desconsidera, sau o acuza 
ca nu se situeaza la nivelul de maturitate cerut de umanitate. Si multi se simt 
indemnati sa alunece spre socialism, ceea ce reprezinta o tentatie falsa si 
periculoasa. Nadajduiesc ca nimeni dintre cei prezenti aici nu ma va suspecta 
ca doresc sa fac critica sistemului occidental in ideea de a sugera socialismul 
ca alternativa. Nici gand! Dat fiind ca am cunoscut o tara unde socialismul a 
fost pus in lucrare, nu ma voi pronunta catusi de putin pentru o asemenea 
alternativa [...]. Dar de as fi intrebat invers, daca as putea propune Vestul, 
in stadiul sau actual, ca model pentru tara mea, as da cu toata 
onestitatea un raspuns negativ. Nu, nu voi lua societatea voastra drept 
model de transformare pentru tara mea. Bineinteles o societate nu poate sa 
ramana in abisurile anarhiei, cum este cazul tarii mele. Dar este la fel de 
injositor pentru o societate sa se complaca intr-o stare fada, lipsita de suflet, 
cum este cazul vostru. Dupa ce a suferit vreme de decenii din pricina violentei 
si agresiunii, sufletul omenesc aspira la lucruri mai inalte, mai arzatoare, mai 
pure decat cele oferite astazi de stereotipiile unei societati masificate, 
modelate prin revoltatoarea invazie a publicitatii comerciale, prin abrutizarea 
venita prin intermediul televizorului si printr-o muzica intolerabila. 


Toate acestea reprezinta un lucru sensibil pentru numerosi observatori din 
orice colt al planetei. Modul de viata occidental reprezinta din ce in ce mai 
putin un model de urmat. Sunt simptome relevante prin care istoria lanseaza 
avertismente inspre o societate amenintata ori aflata in pericol. Astfel de 
avertismente sunt, in cazul de fata, declinul artelor, sau absenta unor barbati 
de Stat. Si se intampla uneori ca semnele sa fie in mod particular concrete si 
explicite. Centrul democratiei si culturii voastre a fost lipsit de curent vreme 
de cateva ore [lin ziua de 13 iulie 1977 o pana de curent a afectat noua 
milioane de oameni in New York, ramasi in intuneric pentru 25 de ore -n.tr. |], 
si iata ca brusc o multime de cetateni americani s-au dedat la jafuri si scandal. 
Ceea ce inseamna ca tencuiala mai trebuie finisata si ca sistemul social e 
instabil si chiar slab intr-un anume punct. 


Dar lupta pentru planeta noastra, o lupta fizica si spirituala, o lupta de 
proportii cosmice, nu se afla undeva intr-un viitor indepartat, ea deja a 
inceput. Fortele Raului au inceput ofensiva lor decisiva. Deja simtiti 
presiunea pe care o exercita, si, cu toate astea, ecranele si scrierile voastre 
sunt pline de zambete la comanda si pahare ridicate. De ce aceasta bucurie? 
Cum a putut Vestul sa alunece din mersul sau triumfal in debilitatea lui de azi? 
A cunoscut cumva in evolutia sa momente fara intoarcere care sa-i fi fost 
fatale, a ratacit drumul? Nu pare a fi cazul. Vestul a continuat sa avanseze cu 
pasi fermi, adecvati intentiilor proclamate pentru societate, brat la brat cu un 
progres tehnologic uluitor. Si absolut dintr-o data s-a pomenit in starea de 
slabiciune de azi. Asta inseamna ca eroarea trebuie sa se afle la radacina, la 
fundamentul gandirii moderne. Ma refer la viziunea asupra lumii care a 
prevalat in Occident, in epoca moderna. Ma refer la viziunea asupra 
lumii care a prevalat in Occident si care s-a nascut in Renastere, si ale 
carei dezvoltari politice s-au manifestat incepand cu Secolul Luminilor. 
Ea a devenit baza doctrinei social-politice si ar putea fi numita umanismul 
rationalist sau autonomia umanista; autonomia proclamata si exercitata de 
om la intalnirea cu toate fortele superioare lui. Putem vorbi de 
antropocentrism: omul e vazut ca fiind centrul a tot si a toate. 


Din punct de vedere istoric, este posibil ca usorul declin care s-a petrecut in 
Renastere sa fi fost inevitabil. Evul Mediu ajunsese la epuizare din pricina 
represiunii intolerabile asupra naturii carnale a omului, in favoarea naturii 
sale spirituale. Insa, indepartandu-se de spirit, omul s-a instapanit de tot ceea 
ce este material. Cu exces si fara nici o masura. Gandirea umanista, care s-a 
proclamat drept calauza a noastra, nu admitea existenta unui rau intrinsec in 
om si nu vedea alta indatorire mai nobila decat raspandirea fericirii pe 
pamant. lata ce angaja civilizatia occidentala moderna, nou nascuta, pe panta 
primejdioasa a adorarii omului si nevoilor materiale. Tot ceea ce se afla 
dincolo de bunastarea fizica si de acumularea bunurilor materiale, toate 
celelalte nevoi umane caracteristice unei naturi subtile si superioare, au fost 
zvarlite in afara campului interesului de Stat si a sistemului social, ca si cum 
viata n-ar avea nicidecum un sens mai inalt. In acest fel s-au lasat falii 
deschise, prin care s-a napustit raul, iar halena lui putregaita sufla astazi 
libera. Mai multa libertate in sine nu reduce catusi de putin din 
problemele umane ale lumii, ba chiar adauga unele noi. 


Vestul la fel de materialist ca şi Estul 


Cu toate astea, in tinerele democratii, precum democratia americana nou 
nascuta, toate drepturile individuale ale omului se intemeiaza pe credinta ca 
omul este o creatura a lui Dumnezeu. Altfel spus, libertatea este acordata 

individului conditionat, supusa constant responsabilitatii sale religioase. 
Aceasta a fost mostenirea secolului trecut [XIX]. 


Toate limitarile de acest fel s-au atenuat in Occident, unde a survenit o 
emancipare deplina, in pofida mostenirii morale a veacurilor crestine, cu 
miracolele lor de indurare si jertfa. Statele devin fara incetare din ce in ce mai 
materialiste. Occidentul a aparat cu succes si chiar cu asupra de masura 
drepturile omului, insa omul a vazut cum i se ofileste de tot constiinta propriei 
responsabilitati fata de Dumnezeu si de societate. In tot timpul ultimelor 
decenii, acest egoism juridic al filosofiei occidentale a fost definitiv realizat, 
astfel incat lumea se gaseste intr-o crunta criza spirituala s i intr-un impas 
politic. lar toate izbanzile tehnicii, inclusiv cucerirea spatiului, a Progresului 
atat de mult trambitat, n-au reusit sa rascumpere mizeria morala in care a 
cazut veacul al XX-lea si pe care nimeni nu a banuit-o in veacul al XIX-lea . 


Umanismul devenind in cresterea sa din ce in ce mai materialist, permite, cu o 
incredibila eficacitate, conceptelor sale sa fie utilizate mai intai de socialism, 
apoi de comunism, astfel incat Karl Marx a putut spune in 1894 ca 
“comunismul este un umanism naturalizat”. S-a adeverit ulterior ca 
aceasta judecata era departe de a fi falsa. Vedem aceleasi pietre care stau atat 
la baza unui umanism alterat, cat si la cea a tuturor tipurilor de socialism: un 
materialism de nestavilit, o eliberare fata de religie si de responsabilitatea 
religioasa, o concentrare de spirite asupra structurilor sociale cu o abordare 
pretins stiintifica. Nu este intamplator ca toate aceste promisiuni retorice ale 
comunismului se centreaza pe Omul cu O mare si fericirea lui terestra. La 
prima vedere este vorba de o apropiere rusinoasa: cum ar putea exista astazi 
puncte comune intre gandirea occidentala si cea a Estului? Aici este logica 
materialista. 


Nu ma gandesc la cazul unei catastrofe aduse de un razboi mondial si la 
schimbarile ce ar putea surveni in societate. Atata vreme cat ne sculam in 
fiecare dimineata sub un soare blajin, viata noastra inevitabil se va tese din 
banalitatile cotidiene. Insa este vorba de un dezastru care pentru multi este 
deja prezent in noi. Ma refer la dezastrul unei constiinte umaniste perfect 
autonome si nereligioase. Ea a facut din om masura tuturor lucrurilor pe 
pamant, omul nedesavarsit, care nu este niciodata complet dezbracat de 
mandrie, egoism, invidie, pofte, vanitate si atatea alte pacate. Platim astazi 
pentru greselile care n-au aparut asa hodoronc-tronc la inceputul calatoriei 
noastre. Pe drumul care ne-a purtat din Renastere pana astazi, experienta 
noastra s-a imbogatit, dar am pierdut ideea unei entitati superioare care, 
odinioara, mai infrana din patimile si iresponsabilitatea noastra. 


Ne-am pus prea multe nadejdi in transformarile politico-sociale, iar acum iese 
la iveala faptul ca am dat la o parte tocmai ce aveam mai de pret: viata 
noastra interioara. In Est ea e calcata in picioare de balciul Partidului unic, in 

Vest de balciul Comertului. Ceea ce e infricosator nu este nici macar realitatea 
unei lumi sfaramate, ci faptul ca partile ei sufera de aceeasi boala. Daca omul, 
asa cum o declara umanismul, ar fi fost nascut numai pentru fericire, cu atat 
mai mult nu ar fi fost nascut ca sa moara. Insa, dedicat trupeste mortii, 
sarcina lui pe acest pamant este cu atat mai spirituala. Nu un urlet zilnic, nu 
cautarea celor mai bune mijloace de achizitie, iar apoi cheltuiala vesela de 
bunuri materiale, ci implinirea unei dure si permanente indatoriri, astfel incat 
drumul intregii noastre vieti sa devina experienta unei inaltari spirituale: sa 
parasim aceasta lume ca niste creaturi mai inalte decat cum am intrat in ea. 


A privi în sus la scara valorilor noastre umane 


Este imperativ sa privim in sus, in ascensiune, scara valorilor umane. 
Precaritatea ei actuala este inspaimantatoare. Nu mai este posibil ca vechea 
masura cu care se cuantifica eficienta unui presedinte sa se limiteze doar la 
cat de multi bani pot fi castigati, ori la cat de indreptatita este constructia 
unui gazoduct. Este vorba de o miscare acceptata de bunavoie, care sa 
atenueze patimile noastre, o miscare acceptata cu seninatate, astfel incat 
umanitatea sa se ridice deasupra curentului materialist care a incatusat 
lumea. Chiar daca am reusit sa o ferim a fi distrusa de un razboi, viata noastra 
trebuie sa se schimbe, daca nu vrem sa piara prin propriul ei pacat. Nu ne mai 
putem lipsi de ceea ce este fundamental pentru viata si societate. Este 
adevarat ca omul se afla deasupra tuturor si a toate? Nu este nici un spirit 
superior deasupra lui? Activitatile umane si sociale pot fi ele legitim reglate 
doar prin expansiunea materiala? Avem dreptul de a promova aceasta 
expansiune in detrimentul integritatii vietii noastre spirituale? 


Daca lumea nu a ajuns inca la final, atunci ea atins o etapa hotaratoare 
in istoria ei, asemanatoare cu importanta cotiturii care a dus dinspre 
Evul Mediu spre Renastere. Aceasta cotitura pretinde din partea 
noastra o dragoste spirituala. Va trebui sa ne ridicam la o perspectiva 
mai inalta, la o noua conceptie de viata, in care natura noastra carnala 
sa nu mai fie diabolizata, asa cum s-a intamplat in Evul Mediu, iar firea 
noastra spirituala sa nu mai fie calcata in picioare, asa cum s-a 
intamplat in epoca moderna. Ascensiunea noastra ne indreapta spre o 
noua etapa antropologica. Nimeni, pe acest Pamint, nu mai are alta 
solutie decit sa se ridice spre inaltimi. Mereu mai sus. 

